b'\n_START_ARTICLE_\nGeorge al II-lea al Marii Britanii\n_START_SECTION_\nPrimii ani\n_START_PARAGRAPH_\nDucele Georg August de Hanovra s-a n\xc4\x83scut la Palatul Herrenhausen, Hanovra (Germania). A fost fiul lui Georg Ludwig (viitorul rege George I al Marii Britanii) \xc8\x99i al so\xc8\x9biei lui, Sophia de Celle; at\xc3\xa2t George c\xc3\xa2t \xc8\x99i Sophia au comis adulter \xc3\xaens\xc4\x83 abandonul Sofiei a condus la divor\xc8\x9bul din 1694._NEWLINE_Regina Anne, care a urcat pe tronul britanic \xc3\xaen 1702, l-a f\xc4\x83cut pe George cet\xc4\x83\xc8\x9bean englez \xc3\xaen 1705, Cavaler Garter \xc3\xaen 1706 \xc8\x99i i-a acordat titlurile de Duce de Cambridge, Conte de Milford Haven, Viconte de Northallerton \xc8\x99i Baron Tewkesbury._NEWLINE_\xc3\x8en 1708 George a participat la B\xc4\x83t\xc4\x83lia de la Oudenarde, a luptat \xc3\xaen avangard\xc4\x83 \xc8\x99i a fost aruncat de pe cal, dar n-a fost r\xc4\x83nit._NEWLINE_La 22 august 1705, la Hanovra, George s-a c\xc4\x83s\xc4\x83torit cu Margravine Caroline de Brandenburg-Ansbach. Inteligent\xc4\x83 \xc8\x99i atractiv\xc4\x83, Caroline era o mireas\xc4\x83 c\xc4\x83utat\xc4\x83. Caroline era una dintre prin\xc8\x9besele luate \xc3\xaen considerare pentru coroana spaniol\xc4\x83, dar a refuzat, pentru c\xc4\x83 ar fi \xc3\xaensemnat renun\xc8\x9barea la credin\xc8\x9ba ei protestant\xc4\x83 pentru catolicism.\n_START_SECTION_\nCearta cu regele\n_START_PARAGRAPH_\nGeorge a primit titlul de Prin\xc8\x9b de Wales, dup\xc4\x83 ascensiunea tat\xc4\x83lui s\xc4\x83u la tronul Regatului Unit al Marii Britanii \xc8\x99i al Irlandei \xc3\xaen 1714. Prin\xc8\x9bul de Wales era \xc3\xaen rela\xc8\x9bii proaste cu tat\xc4\x83l lui. C\xc3\xa2nd Prin\xc8\x9besa de Wales a dat na\xc8\x99tere Prin\xc8\x9bului George William \xc3\xaen 1717, \xc3\xaen familie a urmat cearta; la botez, Prin\xc8\x9bul de Wales a insistat ca na\xc8\x99ul copilului s\xc4\x83 fie Thomas Pelham-Holles, Duce de Newcastle, (pe care regele \xc3\xael detesta), \xc3\xaen timp ce regele a ales ca na\xc8\x99 pe fratele s\xc4\x83u apropiat, Ducele de York \xc8\x99i Albany. C\xc3\xa2nd a publicat o vitupera\xc8\x9bie a tat\xc4\x83lui s\xc4\x83u, Prin\xc8\x9bul de Wales a fost temporar pus sub arest. Ulterior, regele l-a alungat pe fiul s\xc4\x83u de la Palatul Sf. James, re\xc8\x99edin\xc8\x9ba regelui \xc8\x99i l-a exclus din toate ceremoniile publice.'